Radio KonRad

Radio KonRad var en nærradiostasjon som var aktiv i Trondheim fra 1982 til 1990.NTB. Konsesjoner for å drive nærradio. NTBtekst, 09.06.1988Venæs, Heidi. Nærradio haler inn på NRK. Adresseavisen 18.10.1990: side 46Sonstad, Klaus Joachim. Den store lokalradioen. Adresseavisen Tema,  18.03.2000, Side 18

Kort historikk

Stasjonen ble startet i 1981 og var opprinnelig en studentradio tilknyttet miljøet rundt Trondheim Konservative Studenterforening, derav navnet Kon(servativ)Rad(io). Den skiftet raskt navn til Radio KonRad, og opplevde en økende lytteroppslutning i løpet av 1982.Hanssen, Torsten. Radio RV skal åpne showet. Adresseavisen, 29.01.1982Adresseavisen. Nye sendetider for nærradio. Adresseavisen, 06.03.1982: side 15Adresseavisen. Nærradioen samler stadig flere lyttere. Adresseavisen, 07.09.1982: side 12 I begynnelsen holdt stasjonen til i en spesialinnredet kjeller på Moholt studentby, men flyttet i 1985 til nye lokaler i Mediehuset på Vestre Rosten.Thanem, R.W. 20 år på lufta. Adresseavisen Morgen, 09.02.2002: Side 11 

Radiokanalen fremstod tidlig som det politiske motstykket til Radio RV, ettersom den formidlet nyheter fra næringslivet og bl.a refererte fra publikasjoner som The Economist.Jordheim Larsen, Christiane. «Da lufta ble for alle». Klassekampen, 24.03.2007 Etterhvert ble imidlertid den politiske vinklingen nedtonet, og kanalen fremstod i større grad som en moderne radiokanal med brede sendeflater for ungdom. I en presentasjon av programprofilen til Radio KonRad i 1982 het det at sendingene var basert på popmusikk, med appell til ungdom og studenter. Programprofilen var ellers preget av en blanding av musikk, nyhetsstoff, intervjuer og politiske kommentarer.Stugu, Ola Svein. (1997) «Trondheims Historie 997-1997. Bind 6: Kunnskapsbyen 1964-1997». Oslo: Universitetsforlaget På midten av 80-tallet hadde kanalen 27,5 sendetimer i uken, og engasjerte mer enn 70 medarbeidere.Ukjent Forfatter. «Radio Aid». VG, Onsdag 31 Juli, 1985: Side 16 

I 1985 var radiokanalen med på å dra i gang "Radio-aid"-aksjonen, en norsk innsamlingsaksjon i kjølvannet av den globale Live Aid kampanjen. I forbindelse med denne aksjonen auksjonerte man bort LP-en "Blue Sky" av det norske pop-bandet Creation, der toppbudet stoppet på 2800 kroner.

I 1986 lanserte kanalen sin egen radiobingo.Ukjent forfatter. Trondhdheim radiobingo: overgår alle drømmer. Nidaros, lørdag 1. februar 1986, side 20 Samme år ble radiokanalen tildelt Næringslivets Nærradiopris for 1985. Juryen la vekt på Radio KonRads formidling av næringsprogrammer og forskningsstoff.NTB tekst. Nærradiopris til Radio Konrad. NTB, 12.03.1986Ukjent Forfatter. Nærradiopris til Radio Konrad. Aftenposten Morgen 13.03.1986: Side 10 I 1987 flyttet kanalen til nye lokaler i Kjøpmannsgata 23.Larsen, Erik . Konrad flytter. Nidaros, lørdag 5. september 1987, side3 I 1989 flyttet radiokanalen inn i nye lokaler i kjelleren under Drugstore platebar i Trondheim sentrum.Adresseavisen. «Radio Konrad på lufta igjen». Adresseavisen, 10.03.1989 I en lytterundersøkelse som Norfakta gjennomførte samme år konkluderte man med at Radio KonRad var den mest populære nærradioen i Trondheims-området.Lundemo, Trygve. «Radio Konrad mest populær». Adresseavisen, 01.07.1989: side 3

Sommeren 1990 ble det varslet redaksjonelle endringer i Radio KonRad. Ny sjefredaktør ble ansatt og det ble skissert en ny og mer seriøs redaksjonell profil.Hoel, Ole Jacob. «Konrads nye diktator». Adresseavisen 30.06.1990 Kort tid etterpå var det allikevel slutt for merkenavnet Radio KonRad. Kanalen ble avviklet, men den redaksjonelle profilen ble videreført i den nystartede Radio Trondheim. Flere av medarbeiderne i Radio KonRad ble også med over til Radio Trondheim.Mosseby, Håkon. Fjernes etter 20 år på lufta. Byavisa, 17.03.2009

Programposter

Magasiner

Radiostasjonen hadde flere magasinprogrammer som presenterte ulike samfunnsaktuelle og populærkulturelle felt. Blant de mest kjente programpostene var:

MorgenKonRad - Frokostprogram (1984-1988).Adresseavisen, fredag 04.05.1984, side 37Adresseavisen, onsdag 20.07.1988, side 35
Mandagsredaksjonen – Underholdningsprogram med konkurranser og innsendte brev (1984-1988).Adresseavisen, mandag 06.02.1984, side 23Adresseavisen, mandag 06.06.1988, side 31
SommerKonRad - Sommermagasin (1985-1988).Nidaros, fredag 19. juli 1985, side 11Nidaros, torsdag 20. oktober 1988, side 18
På hjul -  Ukentlig program om bil, motor & trafikk (1985).Adresseavisen, tirsdag 05.03.1985, side 37
Torskeredaksjonen (1985). Nidaros, fredag 19. juli 1985
Like før - Preppy Vorspielradio - Fredagsmagasin (1985).Nidaros, fredag 19. juli 1985, side 11
Konrad Live From Hollywood (1985).Nidaros, lørdag 12. oktober 1985, side 23
Rockhouse - Musikkprogram (1984-1986).Adresseavisen, onsdag 23.05.1984, side 51Adresseavisen, torsdag 10.04.1986, side 55
Formiddagsshow - Formiddagsmagasin (1986-1988).Adresseavisen, tirsdag 11.02.1986, side 35Nidaros, tirsdag 13. september 1988, side 18
On the rocks – Spesialprogram for melodiøs hardrock (1986-1989).Adresseavisen, fredag 24.01.1986, side 41Eidsvåg, Terje. Hard-rock-byen. Adresseavisen, 18.02.1988: side 8
Sportskonrad - Sportsprogram (1987).Adresseavisen, lørdag 30.05.1987, side 35
Rock'n Roll Radio – Spesialprogram for rock (1987-1989).Adresseavisen, torsdag 26.11.1987, side 55Adresseavisen, torsdag 13.04.1989, side 46
Lørdagskonrad (1988).Adresseavisen, lørdag 30.01.1988, side 39
Onsdagskroa – Magasinprogram (1988).Adresseavisen, onsdag 01.06.1988, side 43Adresseavisen. «Publikum velkommen i Studio». Adresseavisen 15.06.1988: side 3
Gjøkeredet – Spesialprogram for film og video (1988).Nidaros, tirsdag 5. januar 1988, side 14
Take Off – Fredagsmagasin med konkurranser og musikk.
Mini-Timen - Underholdingsprogram med fotballspilleren "Mini" Jakobsen.Jakobsen, Jan Ivar. Mini på Høyden. Adresseavisen, 07.03.1989: side 21
Country Roads - Spesialprogram for countrymusikk.Adresseavisen. «Country på Radio Konrad». Adresseavisen 06.03.1990 
Ukens Artist - Ukentlig presentasjon av en stor plateartist.Adresseavisen,torsdag 10.03.1988, side 49

Publikumsinformasjon

På midten av 80-tallet hadde kanalen også egne sendinger for turister, der man, på engelsk, norsk og tysk, informerte om byens severdigheter. I samarbeid med ACEM radio hadde Radio KonRad også en sending som het "Parkeringsradio”. Denne sendingen var et informasjonstilbud til byens bilister vedrørende parkeringssituasjonen i midtbyen i forbindelse med handelsstandens "Toilldager".Adresseavisen. Lytt på parkeringsradioen. Adresseavisen, 03.06.1988

Nyheter

I 1987 tegnet Radio KonRad en avtale med Viking Film og deres landsomfattende nyhetsradio, Radio Nettverk. Med denne avtalen fikk kanalen tilgang til en tre minutters nyhetsbulletin som ble sendt en gang hver time.Berby, Tom. «Radio Nettverk utfordrer NRK». VG, Mandag 13 Juli, 1987: Side 37.

Hitlister

I tillegg til rene magasinprogrammer sendte også stasjonen flere hitlister. Stasjonens eget hitlisteprogram het Konradtoppen og hadde oppstart i 1982.Adresseavisen, lørdag 16.10.1982, side 3 Dette var, i starten, en slags lokal variant av Ti i skuddet,Adresseavisen, onsdag 04.01.1984, side 16 der lytterne ringte inn og avga sin stemme.Adresseavisen, torsdag 05.04.1984, sie 47 Programposten gikk helt frem til slutten av 1980-tallet.Nidaros, tirsdag 25. oktober 1988, side 18

Den andre store hitlisten, Trøndertoppen,Adresseavisen. «Trøndertoppen på radio». Adresseavisen, 21.09.1989 var en radiopresentasjon av Adresseavisens ukentlige platebarometer. En av de mest populære programpostene, musikkprogrammet On The Rocks, hadde sin egen månedlige kåring av hardrock-låter kalt 10 on the rocks. Kåringen var basert på lytternes innsendte stemmer.Adresseavisen. Musikk: 10 On the rocks. Adresseavisen, 13.07.1988: side 8Adresseavisen. Musikk: 10 On the rocks. Adresseavisen, 17.08.1988: side 8 I en periode på slutten av 1980-tallet sendte kanalen også det såkalte "Network Chart Show". En ukentlig nedtelling av de mest populære singlene i Storbritannia.Nidaros, torsdag 21. januar 1988

Se også

 Radio RV
 Radio Trondheim
 Radio Sesam

Referanser

Kategori:Norske nærradiostasjoner
Kategori:Kultur i Trondheim